РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на комисия ”Управление на собствеността”
към Пленума на Висшия съдебен съвет, проведено на 08.03.2017 г.

Днес, 08.03.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                              ЗАМ.-ПРЕДСЕДАТЕЛ:  Светла Петкова
						  ЧЛЕНОВЕ:  Розалин Трендафилов
                                                                                       Юлиана Колева
                                                                                       Милка Итова
                                                                                       
           ОТСЪСТВА: Михаил Кожарев, Димитър Узунов.

           От администрацията на ВСС присъстват: инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и Лидия Кирилова – главен експерт в дирекция „Управление на собствеността”. 

1. ОТНОСНО: Предоставяне безвъзмездно за управление на част от недвижим имот публична държавна собственост на Висшия съдебен съвет, за нуждите на Районен съд гр. Карлово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА доклада на г-жа Галя Георгиева – член на СК на ВСС ведно с писмото от Министерство на регионалното развитие и благоустройството във връзка с аварийна ситуация с недвижим имот, намиращ се в гр. Карлово, ул. „Димитър Събев” № 4 във връзка със строеж на нова офис сграда на Банка ДСК ЕАД.
1.2. ПРИЕМА доклада на инж. Добромира Димитрова – главен експерт в дирекция „Управление на собствеността на съдебната власт”.

1.3. ДАВА СЪГЛАСИЕ да бъде сключен договор за наем за недвижим имот представляващ сграда с идентификатор 36498.502.690.1 със застроена площ от 170 кв.м., с брой етажи – 2 (два), построена в поземлен имот с идентификатор 36498.502.690 по кадастралната карта и кадастралните регистри на гр. Карлово одобрени със заповед № РД 18-52/16.11.2011 г. на изп.директор на АГКК, находящ се в гр. Карлово, общ. Карлово, с адрес на имота по придобивен акт – ул. „Генерал Карцов” № 44 и съгласно кадастралната карта – ул. „Тодор Каблешков”, за нуждите на Районен съд гр. Карлово.
1.4. УПЪЛНОМОЩАВА г-н Димитър Узунов – представляващ Висшия съдебен съвет да подпише договора за наем за срок от две години, считано от датата на подписването му, с възможност както за удължаване с още една година, така и за прекратяване с едномесечно писмено предизвестие от страна на Висшия съдебен съвет, и месечен наем в размер на 4 080 лв. с включен ДДС.
1.5. ДАВА СЪГЛАСИЕ да бъдат предприети действия по реда на чл. 15, ал. 2, във връзка с чл. 17, ал. 1 от ЗДС, за безвъзмездно предоставяне за управление на Висшия съдебен съвет на част от новия корпус на Техникум по механотехника „Братя Евлогий и Христо Георгиеви” гр. Карлово, описан в т. 2 на списък, приложение № 1, неразделна част от раздел № 3 на АДС № 4839/30.09.2002 г., представляваща първи и втори етажи ведно със съответните идеални части от общите части на сградата и право на преминаване през двора на техникума. С оглед на това, че имотът е дарен на град Карлово за нуждите на учебното заведение, правото на управление да се предостави временно със срок до приключване на ремонта на сградата на Районен съд гр. Карлово, намираща се на ул. „Димитър Събев” № 4.
1.6. УПЪЛНОМОЩАВА г-н Димитър Узунов – представляващ Висшия съдебен съвет да подпише писмо до министъра на регионалното развитие и благоустройството и министъра на образованието и науката за безвъзмездно предоставяне за управление описания в т. 1 недвижим имот.
1.7. ВНАСЯ предложенията като допълнителни точки в редовно заседание на Пленума на Висшия съдебен съвет, насрочено за 09.03.2017 г.
1.8. ДАВА СЪГЛАСИЕ по искането на председателя на Районен съд гр. Карлово с вх. № ВСС-3456/08.03.2017 г. за осигуряване на средства за издръжка по § 10 в размер на 10 000 /десет хиляди/ лева без ДДС /12 000 с включено ДДС/. Приема че разхода е неотложен и аварийно необходим. ИЗПРАЩА искането на Комисия „Бюджет и финанси” за корекция в бюджетната сметка на Районен съд гр. Карлово по § 10-00 „Издръжка”.
1.9. ИЗПРАЩА предложението на председателя на Районен съд гр. Карлово с вх. № ВСС-2490/07.03.2017 г. за осигуряване на помещения на държавните съдебни изпълнители към Районен съд гр. Карлово, на Министерство на правосъдието, по компетентност.

2. ОТНОСНО: Доклад от г-жа Галя Георгиева – член на СК на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклада на г-жа Галя Георгиева – член на СК на ВСС във връзка със сградата на Районен съд гр. Димитровград.

	2.2. УКАЗВА на дирекция „Управление на собствеността на съдебната власт” след издаване на акт за държавна собственост за имота, да уведоми Комисия „Управление на собствеността”, с оглед предприемане на последващи действия.

3. ОТНОСНО: Писмо от председателя на Окръжен съд гр. Стара Загора, относно необходимостта от финансови средства за проектиране и изграждане на два броя асансьори в сградата на Съдебната палата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА доклада на инж. Дениза Павлова – главен експерт в дирекция „Управление на собствеността на съдебната власт”.
3.2. ОДОБРЯВА проект на писмо до г-н Красимир Георгиев – председател на Окръжен съд гр. Стара Загора. Исканият ремонт попада в обхвата на разпоредбите на § 5, т. 42 от ЗУТ „Основен ремонт”. Обектът следва да бъде предвиден в капиталовите разходи по § 51-00 „Основен ремонт на дълготрайни материални активи” при наличие на финансови средства за второто полугодие на 2017 г.
3.3. ИЗПРАЩА решението по т. 3 от настоящия протокол на Комисия „Бюджет и финанси”, за сведение.

4. ОТНОСНО: Проект на решение във връзка с решение на Комисия „Бюджет и финанси” на ВСС, взето по протокол № 10/27.02.2017 г., т. 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за сведение обобщената информация за бюджетната прогноза за периода 2018-2020 г. за капиталови разходи на органите на съдебната власт.

5. ОТНОСНО: Доклад от инж. Дениза Павлова – главен експерт в дирекция „Управление на собствеността на съдебната власт” във връзка с проведена работна среща с тема предстоящото въвеждане в експлоатация на обект, находящ се на бул. „М. Д. Скобелев” № 23, гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА доклада на инж. Дениза Павлова – главен експерт в дирекция „Управление на собствеността на съдебната власт”.
5.2. УКАЗВА на дирекция „Управление на собствеността на съдебната власт” да изпрати представената количествено-стойностна сметка на изпълняващия функциите „Строителен надзор” на обекта, за действия по компетентност.

5.3. КАНИ административния ръководител на Софийски районен съд, на заседанието на Комисия „Управление на собствеността”, насрочено за 15 март, 2017 г., от 11,00 часа, в зала 312, във връзка със възложеното му стопанисване на съдебната сграда и осигуряване на поддръжката й,.

                                                  ЗАМЕСТНИК-ПРЕДСЕДАТЕЛ 
			      	        НА КОМИСИЯТА: /П/

								СВЕТЛА ПЕТКОВА